钦定古今图书集成/明伦汇编/氏族典/第066卷 > 《苏州府志》 > 朱然
## 钦定古今图书集成/明伦汇编/氏族典/第066卷 > 《苏州府志》 > 朱然

按《吴志朱然传》：“然字义封，治姊子也。本姓施氏。初，治
未有子，乃启策以为嗣。然尝与权同学，至权统事，以
然为馀姚长。后迁山阴令，奇其能，分丹阳为临川郡然为太守，授兵一千人。会山贼盛起，然平讨旬月而
定。拜偏将军，迁昭武将军。吕蒙病笃，权假然节，镇江
陵。魏遣曹真等攻江陵，魏文帝自住宛，为其势援。攻”
围凡六月日，乃退还，由是然名震于敌国，封当阳侯。
黄龙元年，拜车骑将军。赤乌九年，复征柤中，拜然为
“左大司马右军师。”然长不盈七尺，气候分明，内行修
洁，出辄有功。寝疾二年，权为减膳。赤乌十二年卒。子
绩嗣。